CELEX: 32016D2239
Language: hu
Date: 2016-12-12 00:00:00
Title: A Tanács (KKBP) 2016/2239 határozata (2016. december 12.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról

13.12.2016   
               
               
                  HU
               
               
                  Az Európai Unió Hivatalos Lapja
               
               
                  L 337/16
               
            A TANÁCS (KKBP) 2016/2239 HATÁROZATA
      (2016. december 12.)
      az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:
      
                  (1)
               
               
                  A Tanács 2010. február 15-én elfogadta az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozatot (1).
               
            
                  (2)
               
               
                  A (KKBP) 2015/441 tanácsi határozat (2)2015. március 16-án módosította a 2010/96/KKBP határozatot, és 2016. december 31-ig meghosszabbította az uniós katonai misszió megbízatását.
               
            
                  (3)
               
               
                  Az uniós katonai misszió 2016. évi stratégiai felülvizsgálatát követően a Tanács arra a következtetésre jutott, hogy a misszió megbízatását 2018. december 31-ig meg kell hosszabbítani.
               
            
                  (4)
               
               
                  Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e misszió finanszírozásában sem.
               
            
                  (5)
               
               
                  A 2010/96/KKBP határozatot ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 2010/96/KKBP határozat a következőképpen módosul:
      
                  1.
               
               
                  A 10. cikk a következő bekezdéssel egészül ki:
                  „(6)   Az uniós katonai misszió közös költségeire vonatkozó pénzügyi referenciaösszeg a 2017. január 1-jétől2018. december 31-ig tartó időszakra 22 948 000 EUR. A referenciaösszegnek a (KKBP) 2015/528 határozat (*1) 25. cikkének (1) bekezdésében említett százalékos aránya 0 %.
                  
                     (*1)  A Tanács (KKBP) 2015/528 határozata (2015. március 27.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról és a 2011/871/KKBP határozat hatályon kívül helyezéséről (HL L 84., 2015.3.28., 39. o.).”;"
						
               
            
                  2.
               
               
                  A 12. cikk (2) bekezdésének helyébe a következő szöveg lép:
                  „(2)   Az uniós katonai misszió megbízatása 2018. december 31-én fejeződik be.”
               
            2. cikk
      Ez a határozat az elfogadásának napján lép hatályba.
      
         Kelt Brüsszelben, 2016. december 12-én.
         
            
               a Tanács részéről
            
            
               az elnök
            
            F. MOGHERINI
         
      
      
         (1)  A Tanács 2010/96/KKBP határozata (2010. február 15.) az Európai Uniónak a szomáliai biztonsági erők kiképzéséhez hozzájáruló katonai missziójáról (HL L 44., 2010.2.19., 16. o.).
      
         (2)  A Tanács (KKPB) 2015/441 határozata (2015. március 16.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról (HL L 72., 2015.3.17., 37. o.).